અને છતાંય એવા કોઈ નક્કર કારણને લઈને તમારે કંપનીના શ્રેષ્ઠ હિતમાં આવો નિર્ણય લેવાની સ્થિતિ સર્જાય; આવાં શક્ય કારણ જેવાં કે જે તે કર્મચારીનું લાંબાગાળા દરમિયાનનું અત્યંત નબળું કાર્ય સંપાદન, તેની કોઈ ગંભીર ક્ષતિથી કંપનીને થયેલું પારાવાર નુકસાન, તેને જે તે હોદ પર ચાલુ રાખવું કંપની માટે અત્યંત ખર્ચાળ કે જોખમી હોય કે પછી કંપનીનો કોઈ એકાદ વિભાગ અચાનક બંધ કરી દેવાયો હોય કે કંપની સાથેનો કોઈ પ્રકલ્પસંબંધી રાજ્ય સરકાર સાથેનો કોઈ કરાર, તેની મુદત પહેલાં જ કોઈ કારણસર રદ થયો હોય અને જે તે કર્મચારી કે કર્મચારીઓની નિમણૂક તે પ્રકલ્પ માટે જ થઈ હોય ઈત્યાદિ હોઈ શકે.